**Important legal notice**

*|*

# 32004D0459

**2004/459/EC:Commission Decision of 29 April 2004 adopting a transitional measure in favour of certain establishments in the milk sector in Hungary  (notified under document number C(2004) 1711) (Text with EEA relevance)***Official Journal L 156 , 30/04/2004 P. 0074 - 0077*

Komisijos sprendimas

2004 m. balandžio 29 d.

patvirtinantis tam tikrų Vengrijos pieno sektoriaus įmonių naudai pereinamojo laikotarpio priemonę

(pranešta dokumentu Nr. C(2004) 1711)

(tekstas svarbus EEE)

(2004/459/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartį [1], ypač į jos 2 straipsnio 3 dalį,

atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą [2], ypač į jo 42 straipsnį,

kadangi:

(1) 2004 m. gegužės 1 d. 21 Vengrijos pieno perdirbimo įmonė negali visiškai atitikti atitinkamų struktūrinių reikalavimų, nustatytų 1992 m. birželio 16 d. Tarybos direktyvos 92/46/EEB, nustatančios sveikatos taisykles žalio pieno, termiškai apdoroto pieno ir pieno pagrindo produktų gamybai ir tiekimui į rinką [3], B priede.

(2) Todėl šiai 21 įmonei reikia laiko savo modernizacijos procesui baigti, kad visiškai atitiktų atitinkamus struktūrinius reikalavimus, nustatytus Direktyvoje 92/46/EEB.

(3) Ši 21 įmonė, šiuo metu pažengusi modernizacijos procese, pateikė patikimas garantijas, kad turi reikiamas lėšas savo likusiems trūkumams ištaisyti iki atitinkamo termino ir kad iš Vengrijos gyvūnų sveikatos ir maisto kontrolės departamentų buvo gauta palanki nuomonė dėl minėtų įmonių modernizacijos proceso užbaigimo.

(4) Vengrijai prieinama išsami informacija dėl kiekvienoje įmonėje esančių trūkumų.

(5) Siekiant sudaryti sąlygas lengviau pereiti nuo dabartinio režimo Vengrijoje prie režimo, kuris atsiranda dėl Bendrijos veterinarijos sritį reglamentuojančių teisės aktų taikymo, yra leistina Vengrijos prašymu tai 21 įmonei nustatyti pereinamąjį laikotarpį, kaip išskirtinę pereinamąją priemonę.

(6) Dėl šios pereinamojo laikotarpio leidžiančios nukrypti nuostatos, kuri nebuvo numatyta derybų dėl naujų narių stojimo į ES metu, išskirtinio pobūdžio, priėmus šį sprendimą, papildomi Vengrijos prašymai dėl pereinamojo laikotarpio priemonių, susijusių struktūriniais reikalavimais, taikomais pieno ir pieno produktų gamybos įmonėms, turėtų būti nebetenkinami.

(7) Atsižvelgiant į pažangą, pasiektą taisant esamus trūkumus, ir išskirtinį pereinamojo laikotarpio priemonės pobūdį, pereinamasis laikotarpis turėtų būti ne ilgesnis nei 12 mėnesių ir nuo tos dienos turėtų būti nebepratęsiamas.

(8) Yra tikslinga pereinamojo laikotarpio įmonėms, kurioms taikomas šis sprendimas, nustatyti tas pačias taisykles, kurios taikomos produktams, gautiems iš įmonių, kurioms pereinamasis laikotarpis dėl struktūrinių reikalavimų buvo nustatytas Stojimo akto atitinkamuose prieduose nustatyta tvarka.

(9) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

PRIĖMĖ ŠĮ SPRENDIMĄ:

1 straipsnis

1. Direktyvos 92/46/EEB B priede nustatyti struktūriniai reikalavimai netaikomi į šio sprendimo priede pateiktą sąrašą įtrauktoms Vengrijos įmonėms iki kiekvienai įmonei nurodytos dienos straipsnio 2 dalyje nustatytomis sąlygomis.

2. Produktams, gautiems iš straipsnio 1 dalyje nurodytų įmonių taikomos šios taisyklės:

- iki tol, kol į šio sprendimo priede pateiktą sąrašą įtrauktos įmonės yra palankiai veikiamos straipsnio 1 dalyje išdėstytų nuostatų, produktai, gauti iš tų įmonių, pateikiami tik į vidaus rinką arba naudojami papildomai perdirbti toje pačioje įmonėje nepriklausomai nuo pardavimo dienos,

- produktai yra paženklinti specialiu sveikumo ženklu.

2 straipsnis

Šis sprendimas taikomas tik tuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutartis, ir tik nuo jos įsigaliojimo dienos.

3 straipsnis

Šis sprendimas skirtas valstybėms narėms.

Priimta Briuselyje, 2004 m. balandžio 29 d.

Komisijos vardu

David Byrne

Komisijos narys

[1] OL L 236, 2003 9 23, p. 17.

[2] OL L 236, 2003 9 23, p. 33.

[3] OL L 268, 1992 9 14, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).

--------------------------------------------------

PRIEDAS

Pereinamojo laikotarpio pieno įmonės

| Veterinarinio patvirtinimo numeris | Įmonės pavadinimas ir adresas | Sektorius: pieno | Visiškos atitikties data |

Įmonių veikla |

Pienas ir pieno pagrindo produktai |

1. | 01501 | Cheesio Kft., Véménd, Baranya | x | 2005 4 30 |

2. | 02502 | Cosinus Gama Kft., Sajtüzem, Kunszentmiklós, Bács | x | 2005 4 30 |

3. | 03503 | Tejfeldolgozó és Sajtkészító Üzem, Gyomaendrõd, Békés | x | 2005 4 30 |

4. | 04504 | Abaújtej Közös Vállalat tejüzeme, Forró, Borsod | x | 2005 4 30 |

5. | 05505 | BOPPE Kft., Hódmezõvásárhely Csongrád | x | 2005 4 30 |

6. | 05506 | Ujfalusi Mahály Bio-kecsketej üzem, Csondràd | x | 2005 4 30 |

7. | 06507 | Gyõzelem Mgsz. Sajtüzem, Lajoskmárom, Fejér | x | 2005 4 30 |

8. | 06508 | Tejmix Kft., Kápolnásnyék-Pettend, Fejér | x | 2005 4 30 |

9. | 09509 | Egertej Kft., Eger, Heves | x | 2005 4 30 |

10. | 12510 | Naszálytej Rt., Vác, Pest | x | 2005 4 30 |

11. | 12511 | Dabastej Kft., Dabas, Pest | x | 2005 4 30 |

12. | 12512 | Csipkó Istvánné tejüzeme, Pest | x | 2005 4 30 |

13. | 13513 | Drávatej Kft., Barcs, Somogy | x | 2005 4 30 |

14. | 14514 | Tiszatej Kft., Rakamaz, Szabolcs | x | 2005 4 30 |

15. | 14515 | Farmtej Kft., Kemecse, Szabolcs | x | 2005 4 30 |

16. | 15516 | Jásztej Rt., Jászapáti, Jász | x | 2005 4 30 |

17. | 15517 | Kuntej Rt., Tiszafüred, Jász | x | 2005 4 30 |

18. | 16518 | Dámtej Kft., Tamási, Tolna | x | 2005 4 30 |

19. | 17519 | Tejfeldolgozó és Kereskedelmi Kft., Körmand,Vas | x | 2005 4 30 |

20. | 18520 | Gici sajt Kft., Gic, Veszprém | x | 2005 4 30 |

21. | 20521 | Soma's Trade Kft., Budapest | x | 2005 4 30 |

--------------------------------------------------